CELEX: C2007/155/50
Language: da
Date: 2007-07-07 00:00:00
Title: Sag T-131/07: Sag anlagt den 24. april 2007 — Mohr & Sohn mod Kommissionen

7.7.2007   
            
            
               DA
            
            
               Den Europæiske Unions Tidende
            
            
               C 155/25
            
         Sag anlagt den 24. april 2007 — Mohr & Sohn mod Kommissionen
   (Sag T-131/07)
   (2007/C 155/50)
   Processprog: tysk
   Parter
   
      Sagsøger: Paul Mohr & Sohn, Baggerei und Schiffahrt (Niederwalluf (Rhg), Tyskland) (ved Rechtsanwalt F. von Waldstein)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 28. februar 2007 annulleres, og Kommissionen tilpligtes at tillade sagsøgeren at undtage kranskibet »Niclas« efter artikel 4, stk. 6, i Rådets forordning (EF) nr. 718/1999 af 29. marts 1999 om en kapacitetspolitik for Fællesskabets indlandsflåder til fremme af vandvejstransporten.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anfægtet Kommissionens beslutning DG-Greffe (2007) D/200972 af 28. februar 2007 angående sagsøgerens anmodning om tilladelse til at undtage kranskibet »Niclas« efter artikel 4, stk. 6, i Rådets forordning (EF) nr. 718/99 (1). Sagsøgeren havde anmodet om, at dette specialskib blev undtaget fra »gammelt for nyt«-reglen. I den anfægtede beslutning bestemte sagsøgte, at en sådan undtagelse for skibet »Niclas« ikke kan tillades.
   Til støtte for søgsmålet har sagsøgeren særligt gjort gældende, at kranskibet »Niclas« ikke hører til de skibstyper, som er omfattet af forordning nr. 718/1999. I den forbindelse har sagsøgeren anført, at det omhandlede skib ikke besidder en attest om skibets tilhørsforhold til Rhinen, der imidlertid er en forudsætning for lovlig godstransport på de europæiske vandveje. Efter sagsøgerens opfattelse adskiller kranskibet »Niclas« sig ikke fra oplagringsskibe efter artikel 2, stk. 2, litra f) eller fra mudderpramme eller flydemateriel for anlægsvirksomheder efter artikel 2, stk. 2, litra g) i samme forordning.
   
      (1)  Rådets forordning (EF) nr. 718/99 af 29.3.1999 om en kapacitetspolitik for Fællesskabets indlandsflåder til fremme af vandvejstransporten.